अपने भोगे दे ते अपने आले-दुआले दे समाजी, सियासी ते आर्थिक जीवन दा जिन्ना सारा अनुभव उसी ऐ हा, ओदे अधार पर गोगाराम ने अपने समाज च अपना पक्ख ते अपना विपक्ख, दौनें दी अपने तौरै पर, इक पक्की पन्छान करी लेदी ही। ओ जानदा हा जे समाज दे अनगिनत नादार लोक गै ओदा अपना पक्ख न ते ओ अपनी पक्की आस्था च बी ते अपनी कविता-साधना च बी उस्सै नादार पक्ख दा साथी रेहा ऐ। ओ अपनी साधना राहें उंदी गै तर्जमानी करने दा जतन करदा रेहा ऐ। ओदियें कवितायें च मुक्ख रूपै च समाज दे उस्सै नादार पक्ख दा दर्द बोलदा ऐ।